
Text rozhodnutia
Súd: Krajský súd Bratislava Spisová značka: 6S/143/2015 Identifikačné číslo súdneho spisu: 1015201001 Dátum vydania rozhodnutia: 06. 10. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1015201001.1 Uznesenie Krajský súd v Bratislave v právnej veci žalobcu: J.. W. R., bytom W. XX, XXX XX B., proti žalovanému: Sociálna poisťovňa, ústredie, so sídlom Ul. 29. augusta č. 8 a 10, 813 63 Bratislava, o preskúmanie zákonnosti žalovaného č. 32553-4/2015-BA zo dňa 5.6.2015 a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného Sociálnej poisťovne, ústredie č. 32553-4/2015-BA zo dňa 5.6.2015, až do právoplatnosti rozhodnutia súdu o žalobe žalobcu. o d ô v o d n e n i e : Žalobou doručenou Krajskému súdu v Bratislave dňa 22.6.2015 sa žalobca domáhal preskúmania zákonnosti rozhodnutia žalovaného č. 32553-4/2015-BA zo dňa 5.6.2015, ako aj odkladu vykonateľnosti. Žalobca vo svojej žiadosti o odklad vykonateľnosti uviedol, že nechce aby voči nemu došlo k vymáhaniu penále zo strany sociálnej poisťovne, resp. z Exekútorského úradu formou exekučného príkazu. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd na základe obsahu spisu skonštatoval, že sú splnené podmienky pre postup podľa ustanovenia § 250c veta druhá O.s.p. , preto žiadosti žalobcu bolo vyhovené a uznesením bola odložená vykonateľnosť napadnutého rozhodnutia až do právoplatnosti rozhodnutia súdu o podanej žalobe. Poučenie: Proti tomuto uzneseniu odvolanie nie je prípustné.

